Il-Mużew tal-Arti Kontemporanja f'Chicago Għad illi twelidt fl-aħħar ftit xhur tat-80ijiet, kuntenta wisq li twelidt f'dak id-diċenju għax nemmen li kien wieħed mill-isbaħ. Fil-verità, ija, jien tifla tad-90ijiet imma l-idea li twelidt fid-diċenju ta' qabel tinstema' ħelwa wisq. Id-deskrizzjoni ta' sensiela ta' dokumentarji fuq l-istazzjon National Geographic taqbad tajjeb ħafna x'kienu t-80ijiet. Kif qegħdin fiż-żifna agħmlu pjaċir lilkom infuskom u żuru din il- linja ta-żmien ... tajba wisq! Issa minkejja li m'għandix daqshekk żmien xi drabi, bejn ċajta u bejn le, insib lili nnifsi ngħid "fi żmieni". Lill-istudenti fil-klassi ta' spiss nipprova nfehemhom li n-nostalġija ma taqbdekx ta' għaxar snin jew ħmistax-il sena; hi qagħda li taqbdek meta tkun avvanzat fl-età għax tħares lura lejn il-passat tiegħek b'mod profond tant li tkun tixtieqek terġa' tgħix dak iż-żmien. Waqt intervista li kelli lbieraħ intbaħt kemm fil-verità mhux kemm ikunu għaddew snin minn fuqek jgħodd imma xi tkun għamilt f'dawk is-snin... għalhekk mhix ħaġa daqstant kbira li taqbdek xi tip ta' nostalġija meta ma tkunx daqstant avvanzat fl-età. Kultant din-nostalġija jew xewqa li nerġa' nsir tifla (għalkemm forsi għadni lanqas biss ħriġt minnha) tqabbad difrejha mal-kanzunetti li kienu għal qalbi. Dawn huma xi ftit minnhom, mhux kollha "ta' żmieni"... xi wħud ta' qabel, imma snin ilu kont nismagħhom kważi kuljum jekk mhux kuljum. hekk hi l-ħajja... ...jew imitazzjoni tagħha din fakkarni fiha ħabib ta' veru... tiftakruha bħala s-sigla tal-programm ta' Gianni u Nirvana? ħoss il-vjolin jew il-kitarri parti mill-ġlieda għall-ġustizzja jew rivoluzzjoni sħiħa Snow on the Sahara... issaħħrek traċċi mill-passat Imrobbija f'raħal li fis-seklu 21 għad għandu x-xjuħ miġburin qaqoċċa fuq iz-zuntier u l-bejjiegħa jgħajtu f'nofs tat-triq. Pass 'il bogħod mill-pjazza, ir-raħal bħal donnu jinbidel, jieħu xejra oħra. Ix-xiħ bil-qmis iċċangjata u wiċċu mimli tikmix jinbidel f'salesman b'xagħru ġġeljat. Fil-qalba ta' dan kollu- jien prodott taż-żewġ estremi. Nofs ras, kultant. Kultant ras sħiħa. Kaxxa ġenn. Nofs kaxxa ġenn. In-nofs l-ieħor, mimli kuluri. Sploduti. Bla nifs. Jew bi ftit. Basta jservini biex nasal sat-tmiem. Ħajti mimlija daqs bajda. Anzi aktar. Ħafna aktar minn bajda. Għax dik nofsha kolesterol u n-nofs l-ieħor bla togħma. U ġejja mill-annimali. U jien ftit iktar minn veġetarjana. Spazjata...il-kelma fuq fommi. Kultant tiżloqli bla ma naf u kultant insibni naħseb u naħseb u naħseb biex insibha. Persuna tal-mija fil-mija. Kultant, kważi. Jew sew jew xejn. Mix-xejn, noħloq. Quddiem il-ħolqien, nixxejjen.
fi żmieni